钦定古今图书集成/明伦汇编/氏族典/第598卷 > 《郑樵通志》 > 宇文兴
## 钦定古今图书集成/明伦汇编/氏族典/第598卷 > 《郑樵通志》 > 宇文兴

按《周书虞国公仲传》：“仲子兴生，兵乱，与仲相失。年又
冲幼，莫知其戚属远近，与太祖兄弟初不相识。齐神
武寇沙苑，兴被掳，随例散配诸军。兴性弘厚，有志度，
虽流离世故，而风范可观。魏恭帝二年，举贤良，除长。”
县令。保定二年，诏仲子兴始附属籍。高祖以兴宗
戚近属，尊礼之甚厚。封大宁郡公，出为泾州刺史。五
年，又征拜宗师，加大将军，袭爵虞国公。天和二年薨，
谥曰靖。子洛嗣。